Αυτό το λήμμα αφορά τον καλαθοσφαιρηστή.  Για τον τραγουδιστή, δείτε: Κωνσταντίνος Κουφός.  

Ο **Κωνσταντίνος Δημήτριος Κουφός** (*Konstantine Demetrios "Kostas" Koufos*, Κάντον, 24 Φεβρουαρίου 1989) είναι Ελληνοαμερικανός καλαθοσφαιριστής, διεθνής με την Εθνική Ανδρών της Ελλάδας. Έχει ύψος 2,13μ και αγωνίζεται στη θέση του σέντερ.

Σταδιοδρομία στο Λύκειο
-----------------------

Ο Κουφός ήταν μαθητής στο Λύκειο του GlenOak στο Κάντον. Ήταν McDonald's All-American και κατατάχθηκε #3 κεντρικός το 2007 των λυκείων από την ιστοσελίδα Rivals.com. Έπαιξε επίσης για την ομάδα AAU, η οποία είχε χορηγό τον Λεμπρόν Τζέιμς.

Το 2007, ο Κουφός τέλειωσε 2ος, μετά τον συμπαίκτη του, Τζον Ντίμπλερ, στην ψηφοφορία για τον *Mr. Ohio Basketball*. Κατά τη διάρκεια της τελευταίας του χρονιά στο λύκειο, ο Κουφός ονομάστηκε *Division I player* της χρονιάς και κατατάχθηκε στην καλύτερη ομάδα της Πολιτεία. Επίσης κατατάχθηκε στην καλύτερη ομάδα τις Βορειανοτολικής Ενδοχώρας.

Το 2007, στο McDonald's και στο EA Sports All-American, ο Κουφός είχε μέσο όρο 25.9 πόντους, 15.4 ριμπάουντ και 5.2 ταπίδια σε κάθε παιχνίδι. Στη νίκη επί το λύκειο Canton McKinley, τον Ιανουάριο του 2007, ο Κουφός είχε 32 πόντους, 19 ριμπάουντ και 10 τάπες για να βοηθήσει τους Golden Eagles να νικήσουν τους Bulldogs, με τελικό σκορ 56-55 στην παράταση. Την επόμενη μέρα, ο Κουφός είχε 32 πόντους, 15 ριμπάουντ και εφτά τάπες ενάντια στο Detroit Country Day, για να οδηγήσει την ομάδα του στην 9η συνεχή νίκη.

Ως μαθητής γυμνασίου, ο Κουφός είχε 24 πόντους, 11.1 ριμπάουντ και τέσσερις τάπες σε κάθε παιχνίδι και έτσι κατατάχθηκε στην 2η καλύτερη ομάδα της Πολιτείας. Τον Απρίλιο του 2007, ο Κουφός ήταν μέλος της εκλεκτής ομάδας στο Jordan All-American Classic στη Madison Square Garden.

Κολεγιακή Σταδιοδρομία
----------------------

Το 2007, ο Κουφός μπήκε στους Buckeyes, στο Οχάιο, όπου αντικατέστησε τον Γκρεγκ Όντεν στη θέση του σέντερ. Πήρε τον τίτλο του Πολυτιμότερου Παίκτη στο National Invitation Tournament (NIT) του 2008, αφού είχε οδηγήσει τους Buckeyes στην κατάκτηση του πρωταθλήματος με νίκη ενάντια στο UMass Minutemen, με τελικό σκορ 92-85. Παρά το νεαρό της ηλικίας του, είχε εκδηλωθεί ενδιαφέρον από επαγγελματικές ομάδες να τον εντάξουν στο δυναμικό τους.

Αυτήν τη χρονιά, ο Κουφός είχε μέσο όρο 14.4 πόντους, 6.7 ριμπάουντ και 1.8 τάπες σε κάθε παιχνίδι.

Επαγγελματική Σταδιοδρομία
--------------------------

Στις 21 Απριλίου 2008, ο Κουφός δήλωσε ότι είναι διαθέσιμος για το NBA, αλλά τελικά δεν προσέλαβε ατζέντη, αυτό θα του επέτρεπε να επιστρέψει στην Πολιτεία του Οχάιο εάν αποσυρόταν από την επιλογή ή πριν από την προθεσμία της 16ης Ιουνίου. Παρόλα αυτά, την ίδια ώρα, ήταν αναμενόμενο να εγκαταλείψει τους Buckeyes για να υπογράψει με μία επαγγελματική ομάδα στην Ελλάδα. Απέρριψε ένα 3ετές συμβόλαιο των 5 εκατ. ευρώ από το τον Ολυμπιακό Πειραιώς. Στις 8 του Μάη η Canton Repository ανακοίνωσε ότι ο Κουφός υπέγραψε με τον ατζέντη Μαρκ Τερμίνι, ο οποίος είχε ως έδρα το Cleveland και έτσι τέλειωσε την κολεγιακή του διαθεσιμότητα.

Ο Κουφός με τους Γιούτα Τζαζ
### Γιούτα Τζαζ

Ο Κουφός επιλέχθηκε από την ομάδα του ΝΒΑ Utah Jazz, με 23η γενική επιλογή στα Draft του ΝΒΑ 2008. Τον Μάρτιο του 2009, η Jazz τον ανέθεσε στο D-League σύλλογο Utah Flash. Μετά το πρώτο πλέι-οφ παιχνίδι των Flash, η Jazz τον πήρε από την D-League, εξαιτίας τραυματισμού του βασικού κεντρικού της, Μεχμέτ Οκούρ.

Ο Κουφός ξαναπήγε στους Flash στις 8 Μαρτίου του 2010 και ξανακλήθηκε στις 22 Μαρτίου του 2010. Στις 14 Ιουλίου του 2010, ο Κουφός μεταφέρθηκε στη Minnesota Timberwolves σε συμφωνία που περιλάμβανε τον Αλ Τζέφερσον.

### Ντένβερ Νάγγετς

Στις 22 Φεβρουαρίου του 2011, ο Κουφός μεταφέρθηκε στους Denver Nuggets σε μία συμφωνία που περιελάμβανε τους New York Knicks, η οποία έφερε τον Καρμέλο Άντονι στη Νέα Υόρκη. Στις 24 Ιανουαρίου του 2012 υπέγραψε ανανέωση συμβολαίου για 3 χρόνια με 9 εκατομμύρια δολάρια.

### Μέμφις Γκρίζλις

Τη διετία 2013-2015 έπαιξε με τα χρώματα των Μέμφις Γκρίζλις.

### Σακραμέντο Κινγκς

Το καλοκαίρι του 2015 υπέγραψε στους Σακραμέντο Κινγκς. Στους Σακραμέντο έμεινε για τέσσερις σεζόν. Συνολικά στην καριέρα του στο ΝΒΑ, έπαιξε 686 παιχνίδια με 5.7 πόντους μέσο όρο.

### ΤΣΣΚΑ Μόσχας

Στις 19 Ιουλίου 2019, ο Κώστας Κουφός ήρθε για πρώτη φορά στην καριέρα του στην Ευρώπη, για λογαριασμό της ΤΣΣΚΑ Μόσχας, με 3 εκατομμύρια δολάρια τον χρόνο. Στις 27 Μαΐου 2020, η ΤΣΣΚΑ ανακοίνωσε το τέλος της συνεργασίας της και με τον αθλητή. Στην πρώτη του χρονιά στην Ευρωλίγκα, πραγματοποίησε μέτριες εμφανίσεις, μετρώντας 3.7 πόντους και 2.8 ριμπάουντ ανά ματς σε 17 συμμετοχές. Στην VTB Λίγκα είχε 8.4 πόντους και 5.2 ριμπάουντ μέσο όρο σε 15 λεπτά συμμετοχής.

### Ολυμπιακός

Στις 20 Φεβρουαρίου 2021, συμφώνησε με τον Ολυμπιακό με συμβόλαιο έως το τέλος της σεζόν 2020-21. Με τους «ερυθρόλευκους», είχε 4.6 πόντους και 2.6 ριμπάουντ μέσο όρο στην Ευρωλίγκα.

### Ιγκνίτε

Στις 5 Νοεμβρίου 2021, συμφώνησε με την Ιγκνίτε, ομάδα που αγωνίζεται στην Αναπτυξιακή Λίγκα του ΝΒΑ. Με την Ιγκνίτε έπαιξε σε έναν μόλις αγώνα.

### Λόντον Λάιονς

Στις 15 Ιουλίου 2022, ανακοινώθηκε από τους Λόντον Λάιονς. Τη σεζόν 2022-23, έκανε μία εξαιρετική χρονιά με τους Λάιονς, μετρώντας 12.1 πόντους, 9.1 ριμπάουντ, 1.1 μπλοκς στη κανονική διάρκεια του Πρωταθλήματος Μεγάλης Βρετανίας, ενώ στο Γιούροκαπ έφτασε μέχρι τα προημιτελικά, μετρώντας συνολικά 11,8 πόντους, 8.1 ριμπάουντ, 1.1 μπλοκς, όντας ο πέμπτος καλύτερος ριμπάουντερ της διοργάνωσης. Επίσης στις 30 Ιανουαρίου 2023, κατέκτησε το BBL Cup, έχοντας στον τελικό κόντρα στους Λέστερ Ράιντερς 14 πόντους και 12 ριμπάουντ. Στις 20 Απριλίου 2023, αποτέλεσε παρελθόν από τους Λάιονς, οι οποίοι τον ευχαρίστησαν για την προσφορά του στην ομάδα.

Εθνική Ομάδα
------------

Ο Κουφός με τα χρώματα της Εθνικής Ελλάδος σε μονομαχία με τον Γιόνας Βαλανκιούνας
Ο Κουφός ήταν μέλος της Εθνικής Ομάδας Εφήβων στο Ευρωπαϊκό Πρωτάθλημα το 2007 στην Ισπανία. Οδήγησε την ομάδα στον τελικό και παρόλο που η Ελλάδα έχασε από τη Σερβία, ο Κουφός κέρδισε τον τίτλο του Πολυτιμότερου Παίκτη του τουρνουά, αφού είχε κυριαρχήσει στους πόντους, στα ριμπάουντ και στις τάπες. Ο Κουφός θεωρείται ως ένας από τους σπουδαιότερους Έλληνες center.

Κλήθηκε στην Εθνική ομάδα της Ελλάδας για το προολυμπιακό τουρνουά της Ολυμπιάδας του 2008, όμως αρνήθηκε την πρόσκληση.

Το 2009, έκανε το ντεμπούτο του με την Εθνική Ανδρών, με την οποία συμμετείχε στο Ευρωμπάσκετ 2009 στην Πολωνία, όπου κέρδισε το χάλκινο μετάλλιο. Το 2010, συμμετείχε στο Παγκόσμιο Πρωτάθλημα της Τουρκίας, στο οποίο η Ελλάδα κατατάχθηκε 11η. Το 2011, συμμετείχε στο Ευρωμπάσκετ 2011 στη Λιθουανία, στο οποίο η Ελλάδα κατατάχθηκε 6η, εξασφαλίζοντας τη συμμετοχή της στο Προλυμπιακό τουρνουά του 2012. Το 2013 αρνήθηκε την πρόσκληση της εθνικής ομάδας, λόγω προπόνησης, υποσχόμενος να επιστρέψει καλύτερος στην επόμενη διοργάνωση. Υπόσχεση την οποία δεν κράτησε το 2014 αρνούμενος εκ νέου την πρόσκληση στην Εθνική παρόλο που στην αρχή είχε διαβεβαιώσει τον προπονητή Φώτη Κατσικάρη πως θα είναι παρών στο παγκόσμιο τουρνουά της Ισπανίας.

Τον Ιούλιο του 2015 επέστρεψε στην προεπιλογή της εθνικής ομάδας για το Ευρωπαϊκό Πρωτάθλημα του 2015. Και εν τέλει συμπεριλήφθηκε στην τελική 12άδα. Επίσης ήταν παρών στο Προολυμπιακό τουρνουά του 2016 στο Τορίνο, έχοντας κατά μέσο όρο 7 πόντους και 3.3 ριμπάουντ. Με το εθνόσημο έχει 57 συμμετοχές με 503 πόντους (μ.ο: 8.82).

Προσωπική ζωή
-------------

Οι γονείς του είναι Έλληνες με καταγωγή από τη Μεσσηνία και την Κόρινθο. Έχασε τον πατέρα του σε ηλικία 9 ετών. Ο Κουφός έχει διπλή υπηκοότητα, ελληνική και αμερικανική. Το όνομα της μητέρας του είναι Κατερίνα και του πατέρα του ήταν Αλέξανδρος, ενώ έχει δύο αδέρφια, τον Βασίλειο και τη Μαρία.

Στις 25 Οκτωβρίου 2021, έγινε πατέρας για πρώτη φορά καθώς η σύζυγος του, Ελένη, γέννησε ένα υιό.

Τίτλοι-Διακρίσεις
-----------------

#### Λόντον Λάιονς

* Κύπελλο Αγγλίας: (2023)

#### Εθνική Ελλάδας

* Αργυρό μετάλλιο στο Ευρωπαϊκό Πρωτάθλημα Εφήβων: (2007)
* Χάλκινο μετάλλιο στο Ευρωμπάσκετ του 2009

#### Ατομικές

* Πολυτιμότερος Παίκτης του Ευρωπαϊκού Πρωταθλήματος Εφήβων: (2007)
* Πολυτιμότερος Παίκτης του ΝΙΤ: (2008)

Παραπομπές
----------

1. ↑  Kosta Koufos Recruiting Profile
2. ↑  «SportingNews: Koufos is Ohio State's Oden encore». Αρχειοθετήθηκε από το πρωτότυπο στις 10 Μαρτίου 2008. Ανακτήθηκε στις 15 Σεπτεμβρίου 2015.
3. ↑  Goodman, Jeff (2008-04-21). «Buckeyes' Koufos will declare, won't hire agent». *FoxSports.com*. Αρχειοθετήθηκε από το πρωτότυπο στις 2008-04-22.. Ανακτήθηκε στις 2008-04-22.
4. ↑  «Basketcentral.it Koufos rejected offer from Olympiakos last summer». Αρχειοθετήθηκε από το πρωτότυπο στις 13 Μαρτίου 2009. Ανακτήθηκε στις 15 Σεπτεμβρίου 2015.
5. ↑  «Koufos hires Cleveland-based agent». Αρχειοθετήθηκε από το πρωτότυπο στις 6 Φεβρουαρίου 2008. Ανακτήθηκε στις 15 Σεπτεμβρίου 2015.
6. ↑  Utah Jazz: With Okur's status uncertain, Jazz recall Koufos. Αρχειοθετήθηκε 2009-04-22 στο Wayback Machine. April 18, 2009.
7. ↑  Jazz Re-Assign Koufos To D-League.[*νεκρός σύνδεσμος*]
8. ↑  «Utah Jazz: Okur will return, Kirilenko won't against Celtics». Αρχειοθετήθηκε από το πρωτότυπο στις 4 Ιουνίου 2011. Ανακτήθηκε στις 15 Σεπτεμβρίου 2015.
9. ↑  «Wolves Acquire First-Round Draft Picks and Kosta Koufos». *NBA.com*. 13 Ιουλίου 2010. Ανακτήθηκε στις 14 Ιουλίου 2010.
10. ↑  «Nuggets acquire five players, three picks in three-team trade». *NBA.com*. 22 Φεβρουαρίου 2011. Ανακτήθηκε στις 23 Φεβρουαρίου 2011.
11. ↑  «Nuggets sign Kosta Koufos to contract extension». *NBA.com*. 25 Ιανουαρίου 2012. Ανακτήθηκε στις 3 Μαρτίου 2012.
12. ↑  «Kings Sign Rondo, Belinelli, Koufos». *NBA.com*. Turner Sports Interactive, Inc. 13 Ιουλίου 2015. Ανακτήθηκε στις 13 Ιουλίου 2015.
13. ↑  «Έγινε η έκπληξη: Στην ΤΣΣΚΑ με 3 εκατ. δολ. τον χρόνο ο Κουφός!». *www.sdna.gr*. Ανακτήθηκε στις 30 Ιουλίου 2019.
14. ↑  «Τέλος και ο Κουφός από την ΤΣΣΚΑ! (pic)». *SDNA*. 27 Μαΐου 2020. Ανακτήθηκε στις 27 Μαΐου 2020.
15. ↑  «Ολυμπιακός: Ανακοίνωσε τον Κουφό». *www.gazzetta.gr*. Ανακτήθηκε στις 20 Φεβρουαρίου 2021.
16. ↑  «Επίσημο: Συνεχίζει στη G-League ο Κουφός». *SDNA*. 5 Νοεμβρίου 2021. Ανακτήθηκε στις 6 Νοεμβρίου 2021.
17. ↑  «Κώστας Κουφός: Υπέγραψε στους Λόντον Λάιονς και θα είναι αντίπαλος του Προμηθέα | Gazzetta». *www.gazzetta.gr*. Ανακτήθηκε στις 15 Ιουλίου 2022.
18. ↑  Sportal.gr (30 Ιανουαρίου 2023). «Ο Κουφός πήρε κύπελλο στη Μεγάλη Βρετανία». *Sportal.gr*. Ανακτήθηκε στις 20 Απριλίου 2023.
19. ↑  «Κώστας Κουφός: Παρελθόν από τους Λόντον Λάιονς». *Eurohoops*. 20 Απριλίου 2023. Ανακτήθηκε στις 20 Απριλίου 2023.
20. ↑  «FIBA Europe: Koufos Named MVP». Αρχειοθετήθηκε από το πρωτότυπο στις 28 Ιουλίου 2011. Ανακτήθηκε στις 28 Σεπτεμβρίου 2019.
21. ↑  Sport24 (24 Αυγούστου 2015). «Η 12άδα της Εθνικής». Ανακτήθηκε στις 15 Σεπτεμβρίου 2015.
22. ↑  «Κώστας Κουφός: Πατέρας για πρώτη φορά (pic) | Gazzetta». *www.gazzetta.gr*. Ανακτήθηκε στις 6 Νοεμβρίου 2021.

Εξωτερικοί σύνδεσμοι
--------------------

* Κώστας Κουφός, στατιστικά στοιχεία αθλητή στον επίσημο ιστότοπο της Ελληνικής Ομοσπονδίας Καλαθοσφαίρισης (Ελληνικά).
* (Αγγλικά) Κώστας Κουφός, στατιστικά στην επίσημη ιστοσελίδα του Ευρωπαϊκού Πρωταθλήματος Καλαθοσφαίρισης 2009.

|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνική Ελλάδος - Ευρωπαϊκό Πρωτάθλημα Ανδρών U18 FIBA 2007 - Ασημένιο Μετάλλιο |
| --- |
|  |
| 000 | 
* 4 Παππάς
* 5 Παπανικολάου
* 6 Ιωακειμίδης
* 7 Ματαλών
* 8 Γιαννόπουλος
* 9 Αράπης
* 10 Θεοδωράκος
* 11 Σλούκας
* 12 Πλιούκας
* 13 Μπόγρης
* 14 Κουφός
* 15 Σαρικόπουλος
* Προπ: Κεραμεύς
 |  |

 |

|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνική Ελλάδος - Ευρωπαϊκό Πρωτάθλημα Ανδρών FIBA 2009 - Χάλκινο Μετάλλιο |
| --- |
|  |
| 000 | 
* 4 Καλαμπόκης
* 5 Μπουρούσης
* 6 Ζήσης
* 7 Σπανούλης
* 8 Καλάθης
* 9 Φώτσης
* 10 Πρίντεζης
* 11 Γλυνιαδάκης
* 12 Καϊμακόγλου
* 13 Κουφός
* 14 Περπέρογλου
* 15 Σχορτσιανίτης
* Προπ: Καζλάουσκας
 |  |

 |

|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνική Ελλάδος - Ευρωπαϊκό Πρωτάθλημα Ανδρών FIBA 2011 - 6η θέση |
| --- |
|  |
| 000 | 
* 4 Ξανθόπουλος
* 5 Μπουρούσης
* 6 Ζήσης
* 7 Βασιλειάδης
* 8 Καλάθης
* 9 Φώτσης
* 10 Παπανικολάου
* 11 Μαυροειδής
* 12 Μπράμος
* 13 Κουφός
* 14 Σλούκας
* 15 Καϊμακόγλου
* Προπ: Ζούρος
 |  |

 |

|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνική Ελλάδος - Ευρωπαϊκό Πρωτάθλημα Ανδρών FIBA 2015 - 5η θέση |
| --- |
|  |
| 000 | 
* 5 Μπουρούσης
* 6 Ζήσης
* 7 Σπανούλης
* 8 Καλάθης
* 9 Περπέρογλου
* 10 Σλούκας
* 12 Καϊμακόγλου
* 13 Κουφός
* 15 Πρίντεζης
* 16 Παπανικολάου
* 17 Μάντζαρης
* 34 Αντετοκούνμπο
* Προπ: Κατσικάρης
 |  |

 |